Percy Weasley

Percy Ignatius Weasley (rođen 22. augusta 1976.) je imaginarni lik iz romana o Harry Potteru. On je sin Arthura i Molly Weasley, mlađi brat Billa i Charlieja i stariji brat Freda, Georgea, Rona i Ginny. Njegov mlađi brat Ron je prijatelj Harry Pottera i Hermione Granger. Percy je krenuo u Hogwarts 1987. i u knjigama je, kao i njegov otac i brat Ron, opisan kao visok i mršav.

Percy je u Harry Potteru i Kamenu mudraca bio Gryffindorski prefekt; u Harry Potteru i zatočeniku Azkabana postao je glavni prefekt. Crna je ovca obitelji zbog nedostatka duhovitosti, a to je i razlog zašto je postao cilj mnogih Fredovih i Georgeovih šala. Međutim, njegova ga majka u početku favorizira zato što nema nikakvih problema u školi.

Percy ima sovu zvanu Hermes nazvanu po glasniku bogova iz grčke mitologije. Hermesa je dobio od oca kad je postao prefekt.

U Harry Potteru i Odaji tajni Percy se ponašao pomalo tajanstveno, što je čitatelje moglo navesti da pomisle kako je on otvorio Odaju tajni, ali Ginny je kasnije otkrila da on ima tajnu djevojku - Penelope Clearwater.

U Harry Potteru i zatočeniku Azkabana je bio na posljednjoj godini školovanja u Hogwartsu. Školovanje je završio u junu 1994. i nakon toga je počeo raditi u Ministarstvu magije kao pomoćnik Bartya Croucha, bivšeg predstojnika Odjela magičnog pravosuđa. Percyu je gospodin Crouch bio poput idola, ali Crouch baš nije cijenio Percyja (nije mu uspio zapamtiti ni prezime - zvao ga je Weatherby). U Harry Potteru i Plamenom peharu zamijenio je Croucha na mjestu suca na drugom zadatku Tromagijskog turnira i čini se veoma staloženim i profesionalnim sve dok ne pomisli da je Ron u opasnosti (kao i Harry i on je vremensko ograničenje shvatio doslovno). Ocijenio je Harryja visokom ocjenom zbog "pokazivanja moralnosti". Trebao je biti sudija i na trećem zadatku, ali nije mogao doći zbog istrage oko Crouchovog dugog izbivanja.

U Harry Potteru i Redu feniksa Percy je je promaknut u mlađeg pomoćnika Ministra magije Corneliusa Fudgea, to je dovelo do osobne i političke svađe s njegovim ocem Arthurom, a vrhunac svađe bila je Percyjeva selidba u London i prekidanje svih veza s ostatkom porodice. Božicni darovi koje mu je obitelj poslala su vraćeni, a Percy je napustio čak i obiteljsku fotografiju (fotografije su magične pa se likovi u njima mogu kretati i napuštati okvire).

Kad je Percy saznao da je Ron postao prefekt poslao mu je sovu sa čestitkama i savjetom da umjesto odanosti Harry Potteru, za kojeg je Ministarstvo mislilo da laže u vezi s Voldemortovim povratkom, pokaže odanost Dolores Umbridge, a u hvaljenju Umbridgeove je otišao čak tako daleko da je počeo kritizirati svoje roditelje. Ron je Percyjevo pismo poderao i bacio u vatru.

U Harry Potteru i Princu miješane krvi Percy je zajedno s Ministrom Rufusom Scrimgeourom posjetio svoju obitelj za Božić, u navodnom pokušaju da se s njima pomiri iako je njegov dolazak bio samo izlika, a pravi je razlog posjeta bio pokušaj Ministra da nasamo razgovara s Harryjem. Percy je na kraju knjige došao u Hogwarts kako bi prisustvovao Dumbledoreovoj sahrani, zajedno sa drugim djelatnicima Ministarstva magije.

 Ostalo 
Porodica Weasley

Weasley, Percy